ברהואי

ברהואי (בברהואי: براہوئی) היא שפה דרווידית המדוברת בעיקר בחלקים המרכזיים והדרומיים של מחוז בלוצ'יסטן שבפקיסטן, עם קהילות קטנות יותר בבלוצ'יסטן שבאיראן, אפגניסטן וטורקמניסטן (סביב מרב העתיקה). קהילות דוברות ברהואי קיימות גם בפזורה בעיראק, קטר ואיחוד האמירויות הערביות. ברהואי מבודדת מאוד גאוגרפית מהשפות הדרווידיות האחרות, עד כדי כך שהשפה הדרווידית הקרובה ביותר אליה נמצאת במרחק של יותר מ-1,500 קילומטרים משם בדרום הודו. בנפות קלאט, חוזדר, מסטונג, קוטה, בולאן, נאסיראבאד, נושקי וחאראן במחוז בלוצ'יסטן, ברהואי היא השפה העיקרית. ברהואי הוא גם שמם של הקבוצה האתנית הדוברת את השפה.

ברהואי היא השפה הדרווידית היחידה שנכתבת בעיקר בכתב הערבי. עם זאת, היא נכתבת לעיתים כ גם בכתב הלטיני.

 אטימולוגיה 
מקור שם השפהה "ברהואי" אינו ודאי. מיכאיל אנדרונוב שיער שגזירת המילה היא דראווידית (מילולית: "אנשי הגבעות הצפוניים"). עם זאת, המזרחן יוזף אלפנביין מצא זאת לא משכנע ותפס שמקור המילה הוא משפת הסראיקי, מהמילה בראהוֹ, כינויו של הנביא אברהם, כך ש"ברהואי" הוא שם התואר של "בראהו" – "אנשי אברהם". ייתכן שהמונח שימש לתיאור הרועים הנוודים שהיגרו לסינד מאזור דקאן המערבי  וקיבלו עליהם את האסלאם.

 תפוצה 
שמאל|ממוזער| שיעור האנשים ששפת האם שלהם היא ברהואי בכל נפות פקיסטן נכון למפקד האוכלוסין של פקיסטן לשנת 2017
ברהואי מדוברת בחלק המרכזי של בלוצ'יסטן הפקיסטנית, בעיקר בנפות קלאט, ח'וזדר ומסטונג, אך גם במספרים קטנים יותר בנפות שכנות, כמו גם באפגניסטן הגובלת בבלוצ'יסטן הפקיסטנית; עם זאת, רבים מבני הקבוצה האתנית אינם מדברים עוד ברהוי. ישנו גם מספר לא ידוע (אך קטן מאוד) של ברהוי גולים במדינות הערביות של המפרץ הפרסי ובטורקמניסטן.

 היסטוריה 
אין תמימות דעים בשאלה האם ברהואי היא שפה חדשה יחסית שנכנסה לבלוצ'יסטן לאחרונה או שריד של משפחת השפות דראווידית שהייתה נפוצה יותר בעבר, לפני ההגירה ההודו-ארית. לפי אלפנביין, התיאוריה הנפוצה ביותר היא שהברהואי היו חלק מהגירה דראווידית לחלקים הצפון-מערביים של פקיסטן באלף השלישי לפני הספירה, אך בניגוד לדראווידים אחרים שהיגרו דרומה, הם נשארו בחבלי סראוואן ובג'הלאוואן עוד קודם לשנת 2000 לפני הספירה. עם זאת, חוקרים אחרים מחזיקים בעמדה כי ברהואי היא שפה נודדת חדשה לאזורה הנוכחי. הם מניחים כי ברהואי יכלה להגר לבלוצ'יסטן ממרכז הודו רק לאחר שנת 1000 לספירה. ממצא זה סותר ראיות גנטיות המראות כי אוכלוסיית הברהואי אינה ניתנת להבחנה מדוברי בלוצ'ית שכנים, ומרוחקת גנטית מדוברי דראווידית מרכזית. אחרים טענו שברהואי הייתה שפה דראווידית שדוברה על ידי הילידים של עמק קאלאטה, ומאוחר יותר אומצה על ידי שבטים בלוצ'ים בין היתר. השפה האיראנית העיקרית שתרמה לאוצר המילים של ברהואי, בלוצ'ית, היא שפה איראנית צפון-מערבית, ועברה לאזור מהמערב רק בסביבות שנת 1000 לספירה. לקסיקון הבראהוי נחשב ל: 35% ממקור פרסי-ערבי, 20% ממקור בלוצ'י, 20% ממקור הודו-ארי, 15% ממקור דראווידי, ו-10% ממקור לא ידוע. שפת הברהואי, על כל הניבים שלה, נקראה קורדי או קורדגלי, על שם שבט הקורדים מהעם הברהואי (אין לבלבל עם הכורדים). המילה ברהואי החלה להיות בשימוש רב יותר לאחר הקולוניזציה הבריטית.

החוקרים דייוויד וו. מקאלפין ופרנקלין סאות'וורת' הציעו כי ברהואי אינה שפה דראווידית מן השורה, אלא קרובה-רחוקה לשפות הדראווידיות הנותרות ולעילמית שמרכיבות יחד את "משפחת השפות הזגרוסיות", שמקורה בדרום מערב אסיה (דרום איראן) והייתה נפוצה באופן נרחב בדרום אסיה ובחלקים ממזרח מערב אסיה לפני ההגירה ההודית-ארית.

 ניבים 
אין הבדלים משמעותיים בין ניבי השפה. הניבים ג'לאוואני (דרומי, שבמרכזו העיר ח'וזדר) וסארוואני (הניב הצפוני, שבמרכזו קלאט) נבדלים על ידי ההגייה של *h, אשר נשמרת רק בצפון (לפי יוזף אלפנביין 1997). ברהואי הושפעה על ידי השפות האיראניות המדוברות באזור, כולל פרסית, בלוצ'ית ופשטו.

 כתב 
ברהוי היא השפה הדראווידית היחידה שלא ידוע עליה שנכתבה אי פעם בכתב ברהמי כלשהו.

 כתב ערבי 
ברהואי נכתבת בכתב ערבי מאז המחצית השנייה של המאה ה-20. שפות דראווידיות אחרות נכתבו גם הן באופן היסטורי בכתב ערבי על ידי דוברי המיעוט המוסלמי של כל שפה בהתאמה, כלומר הניבים המוסלמיים של טמילית ומלאיאלאם, אשר הושפעו מהשפה הערבית. בפקיסטן משתמשים בכתב נסתעליק מבוסס אורדו בכתיבה. האורתוגרפיה של ברהוי ייחודית בכך שהיא מכילה את האות 'ڷ', המייצגת את הצליל , עיצור מכתשי, חוכך צידי, אטום שלא קיים באורדו.

 כתב לטיני 
תעתיק לטיני לברהואי בשם ברוליקבה (קיצור של ברהוי רומי ליקוואר) פותח על ידי מועצת השפה הברהוי של אוניברסיטת בלוצ'יסטן בקוויטה ואומץ על ידי העיתון טאלאר.

 מעמד בסיכון 
על פי דו"ח של אונסק"ו משנת 2009, ברהואי היא אחת מ-27 שפות בפקיסטן הנמצאות בסכנת הכחדה. היא סווגה כ"לא בטוחה", רמת הסיכון הנמוכה ביותר מבין חמש רמות (לא בטוחה, בסכנת הכחדה בהחלט, בסכנת הכחדה חמורה, בסכנת הכחדה חמורה ונכחדת). מעמד זה שופר מאז ל"פגיעה".

 שימוש בתקשורת 
טאלאר הוא העיתון היומי הראשון בשפת הברהואי. הוא משתמש באורתוגרפיה הלטינית החדשה לברהאוי. הוא הוגדר כ"ניסיון לתקנן ולפתח את שפת הברהואי כדי לעמוד בדרישות השיח הפוליטי, החברתי והמדעי המודרני".

 קישורים חיצוניים 

 מדריך לשפת הבירוהי מאת אללה בקש (1877)
 מועצת השפה של ברהואי אורכיז 
 Bráhui Báşágal (אלף בית Brahui) 
 פרופיל של שפת הברהואי
 ביבליוגרפיה חלקית של עבודות אקדמיות על ברהואי
 אנציקלופדיה בריטניקה על שפת הברהאוי
 לקסיקון בסיסי של ברהוי במאגר הלקסיקוסטטיסטי הגלובלי

הערות שוליים

קטגוריה:פקיסטן: שפות
קטגוריה:אפגניסטן: שפות
קטגוריה:שפות דראווידיות
קטגוריה:שפות איראניות